Juanjo i Emilio són dubte per rebre el Mirandés - Diari de Girona\nJuanjo i Emilio són dubte per rebre el Mirandés\nAlsina diu que una victòria demà donaria un Nadal «tranquil» al Llagostera però adverteix dels mèrits d'una de les revelacions de la Lliga\npalafrugell | ramon ribas 21.12.2015 | 07:18\nJuanjo (al fons) és dubte i Giva no podrà jugar per sanció. marc martí\nEl Llagostera torna a jugar a casa demà després de dues sortides consecutives i això és sinònim de bons auguris. A fora no hi ha manera de guanyar, però a l'estadi Palamós-Costa Brava ja és una altra cosa: dels cinc últims partits a casa, l'equip d'Oriol Alsina n'ha guanyat quatre i només n'ha perdut un. Oblidada la Copa després d'haver caigut contra el Deportivo en setzens de final, els llagosterencs tornen a centrar, ara sí, tots els seus esforços, únicament i exclusivament en la lliga i a abandonar les places de descens a Segona B. Segons Oriol Alsina, «afrontem el partit contra el Mirandés amb les bones sensacions deixades a Riazor i a Córdova», però, malgrat que juguen a casa, alerta d'un partit extremadament complicat contra els burgalesos, perquè «són dels més intensos de la categoria, amb un tècnic que és un treballador incansable i al qual admiro molt», en referència a Carlos Terrazas, un habitual del Nou Estadi perquè els rivals que deixa el Llagostera els sol recollir el Mirandés i ha vist la majoria de partits dels blaugranes com a locals.\nAlsina es desfà en elogis cap a un conjunt del qual la temporada passada no van obtenir cap punt en els dos duels que van disputar i que arriba a Palamós després d'eliminar de la Copa del Rei a un Primera Divisió com és el Màlaga. Precisament ara, en els vuitens de final de la Copa del Rei, s'enfrontaran al Deportivo de la Corunya, botxí dels gironins. El tècnic del Llagostera alerta que «el Mirandés no et deixa respirar perquè la pressió que et fa és absoluta i és un rival molt complicat». A més, Alsina destaca el poder golejador dels de Miranda de Ebro dient que a banda de Lago Junior (6), la missió golejadora la tenen molt ben repartida: «ens enfrontem a l'equip més golejador de Segona A amb 27 gols, és el segon millor equip fora de casa pel que fa a puntuació i si l'arma que caracteritza el Llagostera és la intensitat, el Mirandés en això n'és un especialista».\nEn l'últim partit de l'any, el Llagostera vol acomiadar el 2015 amb una victòria perquè, segons Alsina «això representaria passar les vacances de Nadal amb tranquil·litat i amb il·lusió». Tot i dir adéu a la Copa del Rei, el bon partit del Llagostera a Riazor, amb l'empat a un i acabant el partit buscant forçar la pròrroga, provoca que «arribem a l'últim partit de l'any superbé de moral perquè vam competir a la Corunya i fins i tot a Còrdova, on vam acabar tancant el líder al seu camp», va afegir.\nEl consol que solen utilitzar tots els equips que queden eliminats de la Copa del Rei és que ara podran centrar tots els seus esforços en la competició domèstica. A Llagostera, per exemple, el principal objectiu és abandonar les posicions de descens, però a Oriol Alsina, seguir endavant a la Copa del Rei li hauria agradat: «hem gaudit molt de la Copa tot i que les lesions ens han condicionat perquè a Riazor alguns jugadors van actuar 90 minuts i hauria preferit que descansessin». Un dels aspectes positius que li va deixar la Copa del Rei va ser l'actuació d'alguns dels seus futbolistes que per diferents motius no han gaudit de protagonisme a la Lliga, en aquest sentit, Alsina va destacar el nom de Jordi López, l'autor del gol de l'empat i que, segons el preparador, podria tenir l'oportunitat a la lliga.\nUna setmana més el partit arribarà condicionat per les baixes. El tècnic les va enumerar. «Juanjo i Emilio Sánchez són dubte, en canvi no recuperem ni Eloy Gila ni Ruymán, i perdem per sanció Aimar i Giva». Com a contrapartida el preparador sí que podrà disposar de Chumbi, Benja, Escassi i Fran Cruz. Des de la direcció esportiva llagosterenca la maquinària no descansa perquè el mercat d'hivern es troba en plena evullició, i en aquest sentit, Oriol Alsina, a banda de l'interès per Saúl García del Deportivo, també va confirmar l'interès per l'exjugador del Saragossa i el Rapid de Bucarest Edu Oriol, per la seva polivalència.


AFA Escola La Closa i SES Morelló: 2016\nInteressant proposta per dissabte 8 d'octubre\nPublicat per AFA Escola La Closa i SES Morelló a 13:57 Cap comentari:\nPublicat per AFA Escola La Closa i SES Morelló a 14:36 Cap comentari:\nTrobada de Futbol escolar 2016\nAquest dissabte 4 de juny hem pogut tornar a gaudir de la Trobada de Futbol Escolar a les Valls d'Àneu. Aquesta ha estat la setena trobada de futbol escolar que s'organitza a Esterri d'Àneu.\nEnguany han participat alumnes del Pallars Sobirà, Pallars Jussà i Vall d'Aran.\nPublicat per AFA Escola La Closa i SES Morelló a 0:18 Cap comentari:\nBenvolgudes famílies, el proper dimarts 21 de juny a la tarda esteu tots convidats a la festa de final de curs de l'escola La Closa i SES Morelló.\nEnguany ens ha fet il·lusió provar de fer una festa per tothom: nens i nenes, nois i noies, pares i mares, mestres i professors.\n17.00 Gimcama per petits i grans\n20.00 Botifarrada popular (5€ adults, nens gratuïts)\nPublicat per AFA Escola La Closa i SES Morelló a 20:08 Cap comentari:\nFinal de curs extraescolars\nCom cada any les extraescolars finalitzen al maig i algunes d'elles obren portes i preparen alguna activitat per celebrar el final de curs. Aquí us deixem la informació per a que pugueu apropar-vos-hi!\nFinal de curs de patinatge\nFinal de curs dibuix\nPublicat per AFA Escola La Closa i SES Morelló a 9:08 Cap comentari:\nEn el marc de la setmana de la Lectura, organitzada per la Biblioteca d'Esterri d'Àneu, la comissió de contes formada per membres de l'escola La Closa i de l'escola bressol La Ruella, vam presentar el conte "set ratolins cecs".\nDurant el conte vam comptar amb la música d'un piano en directe i després del conte vam realitzar el taller "Toca - Toca", on els nens van poder intentar encertar els objectes de dins d'una caixa a partir del seu tacte.\nPublicat per AFA Escola La Closa i SES Morelló a 8:37 Cap comentari:\n3r d'ESO - Novembre 2015\nEl passat novembre els alumnes de tercer d'ESO van realitzar el taller Connecta't, dos dies de taller amb EducArt (Esther i Toni), en que els educadors han realitzat amb els nois i noies diverses activitats per tal de conèixer-se millor i empatitzar com a grup.\nDes de l'AMPA estem molt contents de la seva realització i volem agrair a l'Institut de que s'hagi pogut dur a terme aquesta experiència tant interessant i a la vegada tant innovadora. També al Consell Comarcal que ha col·laborat amb el projecte econòmicament. Creiem que aquest taller permetrà conèixer una mica millor la realitat emocional dels joves i ajudar a millorar els espais de relació amb mestres i família.\nVolem agrair a l'Esther i el Toni d'EducArt la professionalitat mostrada en tot moment.\nA banda del treball que han realitzat els alumnes durant els dos dies de taller, EducArt també ha realitzat una sessió prèvia amb els mestres per preparar el taller i també una sessió posterior per donar a conèixer els resultats i avaluar el treball realitzat pels joves durant el taller.També s'han realitzat tutories amb les famílies que ho han volgut per conèixer el treball dels seus fills.\nEnguany el taller s'ha dut a terme amb els nois de l'Institut d'Esterri d'Àneu, de Sort i de la Pobla de Segur.\nAquí teniu un petit reportatge realitzat per la Oficina jove del Pallars Sobirà.\nPublicat per AFA Escola La Closa i SES Morelló a 0:11 Cap comentari:


Muselina lleugera i agradable de cotó al 100%. Teixit blanc amb un estampat de peixets en to Gris. El cotó és una fibra natural hipoal·lèrgica i transpirable que té un tacte suau. Fàcil de portar per tot arreu, no pesa quasi res. Peça multiús per la seva gran versatilitat. Mides:125x125cm. Densitat: 100 g/m². Aquest producte conté el certificat de garantia internacional Confiança Tèxtil Oeko-Tex Standard 100: garanteix que el teixit NO CONTÉ cap substància tòxica o irritant per a la pell. Teixida i estampada a Espanya. També és un detall ideal per a regalar.


Crutchlow venç en motoGP després d’un error de Màrquez\n23/10/2016 a les 10:12\nEl pilot de Cervera cau en frenar tard en una corba\n© El britànic Cal Crutchlow, a Phillip Island.\nEl britànic Cal Crutchlow (Honda RC 213 V) i el suís Thomas Luthi (Kalex) van aprofitar les debilitats dels campions de les seues respectives categories per aconseguir la victòria en el Gran Premi d’Austràlia de motociclisme que es va disputar en Phillip Island, on no va fallar el sud-africà Brad Binder (KTM), còmode vencedor en Moto3.\nCrutchlow va sumar la seua segona victòria en MotoGP després de veure’s beneficiat per l’error que va cometre l’espanyol Marc Màrquez (Repsol Honda RC 213 V), quan era líder destacat de la cursa doncs el ja matemàticament campió del món de 2016, es va escapar en solitari, però un error en frenar massa tard en la corba quatre de la novena volta el va fer caure i deixar el camí expedit al seu rival.\nDes d’aleshores, el pilot anglès es va dedicar a mantenir a ratlla el seu més immediat perseguidor, l’italià Valentino Rossi (Yamaha YZR M 1), qui es va haver de conformar amb la segona plaça per davant de l’espanyol Maverick Viñales (Suzuki GSX-RR).\nMàrquez no va poder evitar que el seu Repsol Honda RC 213 V s’aixequés a la sortida, després d’apagar-se el semàfor, el que va propiciar que el seu compatriota Pol Espargaró (Yamaha YZR M 1), tercer millor temps d’entrenaments, es posés líder de la prova inicialment, encara que li va durar molt poc aquesta posició ja que en el segon parcial el triple campió del món de MotoGP ja era primer.\nLa primera volta ràpida de Marc Màrquez va arribar en el segon gir, en el que Espargaró encara era segon per davant de Crutchlow i del seu germà Aleix i, en tant Lorenzo no va poder guanyar cap lloc, Rossi va superar dos rivals per ser onzè.\nUna nova volta ràpida del pilot de Repsol Honda en el tercer gir (1:29.830) li va permetre obrir un buit respecte als seus perseguidors de gairebé un segon i mig, la qual cosa literalment semblava deixar sentenciat el desenvolupament de la prova.\nAmb Marc Màrquez destacat, Cal Crutchlow es va consolidar a la segona plaça i per la tercera ja estaven lluitant els germans Espargaró, Dovizioso i un Valentino Rossi que no va tenir massa problemes en arribar fins ells, no així Lorenzo, que "es va estancar" al vuitè lloc.\nPerò el que no havia succeït fins el moment al llarg de tota la temporada, l’error del campió, va arribar en el novè gir, en el qual amb un avantatge de més de dos segons sobre Crutchlow, Marc Màrquez se’n va anar a terra en la corba quatre i amb la seua moto seriosament feta malbé va haver d’abandonar per reconèixer poc després que es va equivocar i que va frenar massa tard.\nNo hi va haver més novetats en el que va restar de competició, en la qual Crutchlow, Rossi i Viñales van consolidar les seues posicions mentre Lorenzo va aconseguir remuntar fins sisena plaça final.\nEl suís Thomas Luthi (Kalex) es va adjudicar la seua segona victòria consecutiva i la quarta de la temporada per tot just deu mil·lèsimes de segon respecte a l’italià Franco Morbidelli (Kalex).\nLuthi va superar per rebuf i sobre la mateixa línia de meta al seu rival italià per posar-se de ple en la baralla pel mundial de Moto2, en acabar dotzè el francès Johann Zarco (Kalex) i no travessar la línia de meta, per caiguda, l’espanyol Alex Rins (Kalex).\nEl pilot suís és ara segon amb 204 punts, tres més que Alex Rins (201) i amb 22 menys que el francès (226).\nEl sud-africà Brad Binder (KTM), matemàticament campió del món de Moto3 des de Motorland Aragón, es va adjudicar la sisena victòria de la temporada, malgrat que la carrera va haver de ser aturada al final de la cinquena volta per un accident múltiple, que no va produir lesions greus als pilots implicats.


Hospitals en Tehrān (Província) - Directori - Llistat - Guia - Hospital - Tehran - Iran - Hospitalsworldguide\nPàgina d'inici › Per país › Iran › Tehran › Hospitals en tehrān (província)\nHospitals en tehrān (província) Tehran > Iran\nHospitals en Tehrān (Província) recomanades:\nAquí trobareu tots els Hospitals en Tehrān (Província) perquè pugueu contactar o presentar-vos i rebre l'atenció mèdica que necessiteu. Aquest directori conté tots els hospitals Iran. La salut és una de les coses més importants de la vida i si necessitem consultar alguna cosa amb un metge, millor fer-ho tan aviat com sigui possible.\nEls 7962802 habitants de Tehrān (Província) tenen un hospital de referència sempre a prop de la seva ubicació. El que passa és que moltes vegades un no pot estar content amb l'atenció mèdica rebuda al seu hospital i decideix buscar un altre. Aquí, en aquesta llista de Hospitals en Tehrān (Província) trobareu l'hospital que busqueu amb el seu número de telèfon i adreça.\nSense salut, no pot tenir una bona vida, i per això és tan important quan estem malalts, busqueu ajuda immediatament. Per aquest motiu, oferim tota la informació de contacte Hospitals en Tehrān (Província) perquè pugueu calmar al moment del contacte, de manera que pugueu saber que truqueu al telèfon correcte.\nHospitals en Tehrān (Província) per categoria\nHospitals públics a Tehrān (Iran). Introduïu i trobeu el que necessiteu trobar. Dins de l'enllaç de cada hospital, veureu tota la informació de contacte, com ara el correu electrònic, el telèfon i l'adreça ubicats en un mapa. També veureu comentaris d'altres usuaris sobre cada centre\nUn bon hospital, que sobresurt en oferir sempre la millor atenció al pacient, guanya la seva confiança, la de la seva família, els coneguts i, a poc a poc, el seu prestigi davant els ciutadans. Si necessiteu trobar hospitals privats fiables Tehrān (Iran), cerqueu-los aquí\nMostrant 15 Hospitals en Tehrān (Província)\nHospitals en Tehrān (Província) per ciutat\nMés destacats Hospitals en Tehrān (Província)\ntehran province, tehran, قائم مقام فراهانی، iran iran Teherán ,Tehrān ,Tehran ,Iran .\nRoyan Institute Research and Clinical Center for Infertility and Reproductive Health\ntehran province, tehran, hafez st, iran iran Teherán ,Tehrān ,Tehran ,Iran .


Les altes temperatures podrien jugar en contra dels petards - Altaveu el diari digital d'Andorra\nLes altes temperatures podrien jugar en contra dels petards\nEls venedors i Bombers estan alerta de l’evolució de la meteorologia per tal de veure com serà la manera de procedir, tant pel que fa a la distribució com a l’ús\n20/06/2022 (13:50 CET)\nAmb la proximitat de la revetlla de Sant Joan, arriba el moment de preparar-se i proveir-se d’un dels elements més utilitzats, els petards. Tot i que els distribuïdors del país tenen bones expectatives, i han tingut una arrancada positiva, hi ha un factor que podria jugar en la seva contra. Les altes temperatures no són precisament aliades dels petards, i els Bombers estarien alerta a l’evolució de la meteorologia per tal de restringir-ne l’ús. Així mateix, els venedors també temen que pugui afectar a les compres.\n“Amb aquestes temperatures que estem tenint sí que ens fa una mica de por que la gent no vulgui comprar petards o que no en compri tants”, afirmen des de l’Armeria Andorrana. I no és una preocupació infundada. De fet, aquest diumenge ja es va produir un petit incendi, sense cap transcendència, a causa d’una bombeta. El cos de Bombers, d’altra banda, estaria pendent de l’evolució de la meteorologia per tal de decidir si se’n restringeix l’ús d’algunes classes de petards. “No poden impedir que es tirin tots”, asseguren els venedors, “però sí que poden reduir prou el llistat”.\nAixí mateix, les esperances es posen en la probabilitat de pluja. “Sembla que plourà i que ho podrem salvar, si no haurem d’esperar que baixin igualment les temperatures”, expliquen des de Piroprat. A més, els venedors també al·leguen a la responsabilitat dels compradors per tal de fer-ne un ús correcte. “Si es fa amb les distàncies adequades i en els llocs que correspon, no hi ha cap motiu per restringir res”, asseguren.\nAquest cap de setmana ha estat el primer que s’han posat les parades al centre d’Andorra la Vella i Escaldes-Engordany. En ambdós casos estan d’acord en el fet que el començament ha estat positiu, i que les vendes s’equiparen, com a mínim a les del 2021 en aquesta etapa inicial. Tot i això, des de l’Armeria Andorrana també apunten a un segon factor que podria afectar a l’evolució de les compres. “Aquest any la festivitat cau divendres, i molta gent marxarà del país i possiblement els adquirirà a baix”, expliquen. D’altra banda, des de Piroprat també ho han tingut present, però pensen que “únicament perdrem algun comprador puntual”.


Germà Capdevila - Catalunya expulsada | NacióDigital\nper Germà Capdevila, 20 de gener de 2019 a les 20:00 |\nPrecisament quan el govern de Pedro Sánchez intenta un tímid diàleg amb Catalunya –no pas per convenciment democràtic, sinó per pur interès electoralista– una majoria de la societat espanyola fa palès amb fets i paraules que ha decidit expulsar Catalunya del seu Estat. Almenys tal i com la coneixem ara.\nUns la volen desinfectar (PSOE) o alliberar dels seus segrestadors (PP), eradicant les seves particularitats (llengua, educació, mitjans de comunicació) i assimilant-la definitivament en la nació espanyola de matriu castellana.\nDesprés dels fets d'octubre de 2017, un segment majoritari de la societat espanyola ha fet un salt endavant en la seva catalanofòbia i ha enterrat definitivament els pocs vestigis que romanien d'aquell somni d'un Espanya plural i diversa.\nLa pràctica totalitat dels mitjans de comunicació d'abast estatal (amb algunes excepcions honorables) han instal·lat un imaginari anticatalà que ja no té retorn. Des del secretari general de Ciudadanos etiquetant els catalans independentistes com "l'enemic" en seu parlamentària fins la campanya andaluza centrada com aixafar d'una manera efectiva el sobiranisme català.\nPotser l'exemple més clar sigui la moció aprovada pel parlament d'Extremadura, on 59 diputats de 65 van votar a favor de suprimir l'autogovern de Catalunya i intervenir els mitjans publics de manera il·limitada. Escoltar les intervencions parlamentàries és un exercici tan dolorós com necessari, de dreta a esquerra, del PP al PSOE, tots abracen la fe veritable de l'unitat de la pàtria per sobre de qualsevol altra consideració.\nCom senyalava molt encertadament Jordi Muñoz en aquest mateix diari, és probable que els judicis als líders independentistes no faci més que solidificar de forma definitiva una majoria absoluta de catalans a favor de la independència, ajudada per aquesta onada transversal d'odi a la diferència que fa que la majoria de la societat espanyola, d'esquerra a dreta, aplaudeixi al repressió i demani que s'intensifiqui encara més. Mentre l'independentisme no sap com fer la independència, l'Estat expulsa Catalunya a marxes forçades.\nPara FRAN BCN el 20 de gener de 2019 a les 22:24\nPer f b el 21 de gener de 2019 a les 16:52\nFíjate tú el miedo que nos da que los independentistas no vengáis a Fraga, Caspe, Calaceite y más allá. Ninguno. Otros catalanes vendrán.\nRespecte a l'odi dels espanyols cap a Catalunya...\nPer Anonim 1234 el 21 de gener de 2019 a les 15:16\n... és normal, tingues en compte que si es produeix la separació Espanya s'enfonsa i Catalunya puja com un cohet. Es normal que vulguin eliminar qualsevol factor de catalanitat (la seva llengua, etc.), el que no és normal és que nosaltres aixó no ens ho esperessim i que hi hagi catalans que encara confiin en que Espanya alguna vegada accepti un referendum, aixó és ser molt inocent (igual d'inocent com va ser en Puigdemont quan ho va aturar tot amb el seu tristment famós "oferim dialeg" quan tenia a Espanya contra les cordes la nit del 1 d'octubre). Hi ha una realitat que ens neguem a acceptar perquè ens fa por, voldriem que no fos així, però per desgracia és així: tenim 40 milions d'enemics que ens odien i que ens voldrien veure morts abans que independents. Ens resistim a acceptar-ho, però és així.\nCom funciona la dictadura tirànica Ñ?\nPer JoaquimRubí el 21 de gener de 2019 a les 13:23\nContra la dictadura només hi pot haver un aixecament popular, que diràn que és un cop d'estat però no, el poble no es pot autofer un cop d'estat, el poble fa un aixecament popular i fa canviar les coses, punto. La resta de qualificatius son manipulació. Per tant, per evitar aquest aixecament popular, la dictadura va ficant Pals a les rodes, ho posa difícil perquè sap que quan hi han dificultats es fomenta la divisió d'opinions de com salvar-les. Lo que està fent la dictadura EspaÑola és dividir-nos ja no només entre les persones que pensem diferent, intentar fer que ens discutim i enfrontem, que estiguem barallats, sino que també ens enfrontem entre els que volem el mateix objectiu. Dividint-nos fins i tot entre els que pensem igual volen evitar que el poble s'aixequi i digui prou. I com ho fa? Ho fa amb tiranía, des de l'ombra de les lleis i les institucions amb aparença de "legalitat". Des del sistema per-judicial impartint injusticia inclús amb conflictes menors entre persones del carrer dictant sentències injustes que fomentin més crispació, dilatant les resolucions i tots els procediments perquè el seu sistema sigui tant lent que la gent prefereixi prendre's la justicia per la seva conta enlloc d'acudir als tribunals, afavorint als que están a favor de la dictadura en les resolucions dels judicis per generar impotencia i indefensió apresa als opositors a la dictadura. Manipulant medis, institucions, resolucions, lleis, per donar-se la raó per encàrrec quan ho necessiten, i un llarg etc... que acaba amb només poder votar el que la dictadura vol i quan vol, amb recomptes d'eleccions "condicionades" per una empresa "indra" que sense concurs públic adquireix adjudicacions quan a la resta del mon és acusada de manipular resultats. Amb Franco també hi havia lleis! Moltes! I si no les complies anaves a la presó, i es manipulaven moltes coses en benefici d'aquella altre dictadura. Lo únic que ha canviat respecte aleshores és que el nodo és amb color i que no hi ha pena de mort, però si cadena perpètua (enmascarada amb el nom de cadena perpètua revisable). Visc a la dictadura!\nPer FRAN BCN el 20 de gener de 2019 a les 22:24\nDoncs els catalans quej viatgem, cada cop tenim més clar on NO viatjar. .....\nPer Just el 20 de gener de 2019 a les 20:28\nJa fa dies que els ponts dins de la independencia s´han trencat, PDEcat amb cinquanta partits, ERC mira ja fa dies amb un pacte PSC-Comuns, i la CUP fa la guerra pel seu compta... una a Waterloo ben repapat a 5000 euros al mes, l´altre a la presò veien-les passar, i la CUP amb els CR fens can vies cada dia.. ja veus tu els ponts com estan dins de la independencia.. ah i de suport internacional res de res...


Milián Mestre: 'De guerra bruta, n'hi haurà encara més' - VilaWeb\nMilián Mestre: 'De guerra bruta, n'hi haurà encara més'\nEntrevista amb l'ex-dirigent del PP sobre l'estratègia de l'estat espanyol contra el procés d'independència de Catalunya\nSi algú se sap els racons dels passadissos del poder espanyol i en parla sense pèls a la llengua és Manuel Milián Mestre, ex-dirigent cofundador del Partit Popular i periodista. Actualment participa en tertúlies de ràdio i de televisió, però no ha deixat de reunir-se amb homes i dones influents de Madrid. En aquesta entrevista, explica les lluites de poder internes del PP --Rajoy, Aznar, Aguirre, Sánchez-Camacho, etc.-- i analitza la reacció espanyola contra el procés d'independència de Catalunya. No dubta a avisar que a Madrid 'faran servir dossiers amb informació sobre catalans per mirar de frenar l'avenç independentista' i considera que els serveis d'intel·ligència han fracassat a Catalunya. També lamenta que a Espanya no hi hagi estadistes que puguin encarar la situació catalana.\n—L'estat espanyol suspendrà l'autonomia catalana?\n—Diria que ells han trigat molt a reaccionar. I que han fet un error de càlcul descomunal. No puc entendre que un desafiament de la dimensió i naturalesa del que presenta Catalunya se'l prengui amb tanta filosofia el cap del govern. Això crida l'atenció de qualsevol analista polític. Han trigat deu mesos a reaccionar. És simptomàtic que hagen reaccionat quan Aznar s'ha plantat a Sant Sebastià i ha dit allò que ha dit. Hi ha un fenomen que s'explica per raons endògenes del Partit Popular: si avui es fes una enquesta entre la militància del partit per a saber si prefereix Aznar o Rajoy com a líder, el 60% o el 70% optaria clarament per Aznar. La conclusió és fàcil: si l'home més valorat del partit té una posició contrària a l'home menys valorat, és aquest segon qui acaba cedint i reconduint el seu enfocament. Ha passat això.\n—I com afecta la suspensió de la Generalitat?\n—Quan un tímid pren una reacció forçat, sol prendre decisions a deshora i per vies radicals i desproporcionades. Perquè no li surt de mena, sinó com a efecte reactiu. Com que ho fa a deshora, ja ha perdut el marge que podia haver tingut si hagués intervingut de bon començament. Quan actues des del primer moment tens més control, més moderació i més intel·ligència. Responent a la pregunta, que en un moment determinat utilitzen l'article 155 de la constitució no m'estranyaria.\n—Vós teniu contactes habituals amb el poder a Madrid. Aquesta opció és damunt la taula?\n—I tant! Aquesta via contra el procés sobiranista és damunt la taula. És un tema recurrent en les converses de Madrid. Ara han vist les orelles al llop. Han trigat molt, però finalment s'han adonat que això de Catalunya no és cap broma. Ara s'han posat molt nerviosos i han començat a refer la política respecte de Catalunya. Això no vol dir que estiguen disposats a flexibilitzar-la. Em fa l'efecte que hi ha alguns elements aliens a la qüestió catalana que poden contribuir a provocar respostes desequilibrades i contraproduents.\n—Per exemple, no tinc cap dubte que la sentència d'Estrasburg sobre la doctrina Parot i la reacció de les associacions de víctimes del terrorisme –que s'han tornat com llops contra el PP i el govern– intensificarà la contestació interna en el partit exigint més mà dura contra Catalunya. És lògic de pensar que tindran la temptació de recuperar el vot a favor del PP --que ara el té perdut-- en les pròximes eleccions espanyoles a costa de Catalunya. I la mà dura pot voler dir la suspensió de la Generalitat.\n—Aznar vol tornar o aplana el camí d'algú altre?\n—De ganes de tornar, no en té Aznar. I encara menys en un moment que les aigües són remogudes i la tempesta et pot enfonsar la barca. Però Aznar té la perspectiva messiànica que ell podria ser el salvador de la pàtria. Ho dic així perquè ell mateix ho ha expressat clarament. Ha dit sempre que tornaria si el país estigués en una situació extrema. Si entenem que el desafiament de Catalunya situa Espanya en una posició extrema, Aznar podria obrar en aquest sentit. Però no li cal tornar. Ell ja mou els fils ideològicament i estratègicament des de la FAES.\n—I li fan cas?\n—Si estudies els documents que ha publicat aquesta fundació, es poden anticipar els moviments que pot fer l'estat espanyol. A Aznar no li cal substituir Mariano Rajoy. Si a Rajoy se li planten uns quants dirigents interns i territorials, li creen prou tensió perquè Esperanza Aguirre salti a la palestra. Ella sí que està preparada per a saltar ara mateix si cal.\n—En aquesta lluita de poder, quin paper hi té El Mundo?\n—És un diari desenganyat de la política del PP. Molt desenganyat. Ha tornat a les arrels de fa deu o quinze anys quan va jugar fort a favor d'Aznar. L'ex-president espanyol és un punt de referència d'El Mundo. I tracten de netejar o liquidar allò que s'oposi als interessos d'Aznar. Evidentment, Rajoy s'oposa a la línia d'Aznar perquè és de tarannà més pacífic i indolent –menys castellà i més gallec–, i Sánchez-Camacho també és un objectiu a abatre. Des del diari consideren que està cremada i que ofereix més inconvenients que no avantatges.\n—Quins inconvenients ofereix Sánchez-Camacho al PP?\n—Des de la perspectiva d'El Mundo, a Catalunya interessa concentrar les forces de la dreta i del centre-dreta espanyolista en un lideratge fort. I ells han optat clarament per Albert Rivera i Ciutadans. Projectaran tant com puguin aquesta imatge i aquesta marca per mirar d'enfonsar allò que quedi del PP. Miren de situar darrere de Rivera socialistes desenganyats, convergents desil·lusionats, etc. Volen fer una amalgama entorn de Ciutadans i Albert Rivera perquè sigui la força que planti cara al nou lideratge d'Esquerra Republicana de Catalunya. Perquè queda clar que CiU ha optat pel suïcidi com a partit polític.\n—Les enquestes indiquen aquesta tendència…\n—La tendència és agrupar les forces de la dreta espanyolista en Ciutadans i que serveixi per a establir un front antiindependentista. Caldrà veure com ho fa l'esquerra, amb ERC al capdavant, per agrupar el projecte independentista al seu voltant.\n—Què es respira en els ambients militars espanyols? Preparen la intervenció?\n—No veig enlloc la possibilitat d'una intervenció militar. Fa pocs mesos vaig dinar amb un tinent general, un home molt tècnic, preparat i ben informat. Li vaig preguntar què farien veient això que passa a Catalunya. Li vaig dir que en una situació de màxima gravetat es podria proposar la qüestió de la defensa de la unitat indissoluble d'Espanya. Em va dir que no farien res i que ni tan sols ho preveien. Coneixent qui m'ho va dir, em sembla que és una opinió amb molt de pes i molt respectable.\n—En canvi, sí que tenen els serveis d'intel·ligència orientats contra el procés.\n—Tinc dubtes sobre aquesta qüestió. Si sé fer res són anàlisis, projeccions d'anàlisis i estratègies derivades. M'he passat tota la vida fent això. I la meva intuïció diu que si els serveis secrets han actuat a Catalunya, ho han fet francament malament. És que les dades objectives que hi ha al carrer són tan clamoroses que no cal escorcollar gaire per fer un informe dient que això va de debò i que és perillós per als interessos de l'estat. Si no hi ha hagut una reacció de l'estat, deu ser perquè no hi ha hagut els documents que ho aconsellessin. Això em fa dubtar de l'actuació de la intel·ligència en el cas català.\n—La guerra bruta és innegable.\n—Això és una altra cosa. Això és diferent. De guerra bruta, n'hi ha hagut, n'hi ha i n'hi haurà encara més. Ells tenen els mecanismes policíacs i d'intel·ligència al seu servei. I és evident que tenen dossiers de gent d'aquí que poden utilitzar en un moment determinat per mirar de frenar l'avenç independentista. Tanmateix, crec que s'han equivocat tots en l'anàlisi del desafiament català. S'ha de ser imbècil per no haver reaccionat a temps i no haver pres la iniciativa a Catalunya. La intel·ligència espanyola no ha funcionat. Si em parles de guerra bruta, et diré que l'hem vista clarament en l'operació contra la família Pujol, en l'espionatge de la Camarga. És evident que hi ha joc brut.\n—Hom diu que l'estratègia de Rajoy és deixar passar el temps.\n—Sí, mira, aquesta història me la conec massa bé. Conec prou bé Mariano Rajoy i els seus adlàters. Rajoy és un home acomodatici. No li agraden els problemes. Quan en veu, fuig corrent per la porta del darrere. Ho ha fet sempre. Quan era secretari d'Organització del partit ja ho feia. El perill d'aquest perfil és el que comentava al principi: la reacció del tímid. El problema es fa molt més gros perquè acaba actuant per impuls reactiu. La qüestió catalana s'hauria d'haver encarat seriosament fa deu mesos. Amb una interlocució serena i llarga amb dues comissions: una que s'ocupés d'esbrinar què passava exactament a Catalunya amb un dictamen clar de persones preparades; i una altra que establís una negociació sobre el pacte fiscal. No es van fer ni l'una ni l'altra. Gran error.\n—Calia activar una tercera via?\n—És que no veig cap més sortida que una tercera via. El referèndum no crec que es puga fer. No veig com es pot fer una consulta per vies legals sobre la independència amb l'oposició de l'estat. Per això crec que hi ha una necessitat absoluta de crear un pont de negociació entre Artur Mas i el govern espanyol.\n—Però la reacció del tímid que apuntàveu no era pas aquesta. Quines conseqüències tindria la suspensió de la Generalitat?\n—Jo no sóc endeví ni visionari. Històricament, tan sols ens podem remetre a allò va passar el 1934. Però des d'aleshores no hi ha hagut cap situació semblant. I és molt difícil de fer una anàlisi comparativa perquè les condicions són molt diferents de les del 34. Tinc la impressió que ara mateix ningú no pot respondre a aquesta pregunta. No sé com pot reaccionar el poble de Catalunya. Però tampoc no em sé imaginar Rajoy anant al senat a demanar l'autorització per a suspendre la Generalitat, perquè és força covard. En tot cas, l'aplicació de l'article 155 és una amenaça que planarà fins que no s'haja resolt la situació que s'ha creat.\n—Heu fet una evolució política important. De l'entorn de Manuel Fraga a la defensa del dret de decidir de Catalunya. Acabareu defensant la independència?\n—Jo la independència no la veig. No la sento, tampoc. Sóc valencià de naixement, però he passar tota la vida des de petit a Catalunya. No he sortit mai de l'àmbit català. La meva ment i la meva cultura són completament catalanes. T'he de dir que he canviat, però no ara. Vaig canviar a principi dels vuitanta, quan vaig estar als Estats Units. Allà vaig veure que no s'havia de tenir por del federalisme, de la llibertat dels estats, de l'exercici ple de la democràcia… No calia que ningú m'ho explicàs perquè ho vaig veure de primera mà. Ho vaig tastar.\n—Quina lliçó en vau treure?\n—Quan vaig tornar tenia molt clar que això de la unitat de la pàtria es podia organitzar de moltes maneres. No tan sols des de l'unionisme radical heretat del franquisme. Espanya és un mosaic que, com tots els mosaics, es compon de peces de colors, dimensions i formes diferents. En tot cas, es podia proposar una unitat de mosaic. Crec en la pluralitat del mosaic. I si una de les peces crea problemes per motius raonables, cal forçar la constitució fins a l'extrem. El problema és que els qui la van redactar no van especificar on eren les nacionalitats i on eren les regions indicades en l'article segon. Si s'hagués concretat, ara no tindríem aquests problemes.\n—Però si la independència és difícil, això que dieu és impossible.\n—Sí, potser aquesta sembla la tendència del moment. Ara, la tendència serà la que siga, però la intel·ligència ha de ser una altra. No crec en els polítics de partit en moments com aquest. A Espanya no hi ha grans líders capaços d'encarar amb altura de mires aquesta situació. Ara caldria que hi hagués estadistes, però tan sols hi ha polítics de partit. Es necessiten polítics que no estiguen pendents de guanyar o perdre vots a les pròximes eleccions, sinó de resoldre el desafiament amb sentit d'estat. D'estadistes a Espanya no n'hi ha.\n—Encara em doneu més la raó. Ja no hi ha alternatives a la independència.\n—Ja no queden gaires camins alternatius. Teniu raó. O hi ha una gran intel·ligència per part espanyola --que de moment no s'ha revelat-- amb una gran decisió d'asseure's a parlar de tot amb Catalunya, o la solució és complicada. Perquè la independència també és una sortida complicada. Si Catalunya s'independitza seran perdedores totes dues parts. Catalunya passarà una temporada difícil, uns quans anys, fins que la situació es redrece. Però això només es pot evitar amb un pacte que no sembla possible en aquest moment. O s'estableix la justícia distributiva --segons la terminologia de sant Tomàs d'Aquino--, o això tindrà mala solució. Crec sincerament que un estat intel·ligent ha de cercar la igualtat de condicions dels que són iguals en condicions.\n—És a dir, si els bascos i navarresos tenen un tractament fiscal diferent, els catalans tenen tot el dret de tenir-lo. Catalunya té més condició de nació que el País Basc. No ens enganyem; el País Basc sempre ha estat Espanya. Castella naix del comtat de Biscaia. Vigilem, perquè la història n'hi ha que se la passen per certa part del cos. La història ens ensenya que Catalunya té més condició de nació que no el País Basc. Ells han estat sempre units a una història d'Espanya, mentre que nosaltres hem estat units a una història de la confederació d'Aragó. Atenció que aquesta realitat històrica pot traspuar al cap dels anys i poden aparèixer nous problemes a l'estat espanyol.\n—Quins nous problemes?\n—Per exemple, al País Valencià comença a haver-hi veus destacades inquietes. València ha estat molt maltractada. El president de la patronal valenciana ja diu que l'error del País Valencià ha estat ofrenar noves glòries a Espanya. Cada volta més veus diuen que estan cansades d'aquest paper. Això al País Valencià, però mireu les Illes Balears. Mireu la reacció que hi ha hagut als decrets d'educació. Si no hi ha un estadista espanyol intel·ligent que sàpiga resoldre la situació catalana i que s'adone que pot contagiar els veïnatges històrics que participen de la mateixa cultura i d'un pensament i interès comú, el problema serà molt més gros.\nManuel Milián Mestre (Foto: ComarquesNord.cat).\nFrases destacades de Manuel Milián Mestre\n'No puc entendre que un desafiament de la dimensió i naturalesa del que presenta Catalunya se'l prengui amb tanta filosofia el cap del govern.'\n'Quan un tímid [Rajoy] pren una reacció forçat, sol prendre decisions a deshora i per vies radicals i desproporcionades.'\n'La suspensió de la Generalitat és un tema recurrent en les converses de Madrid. Ara han vist les orelles al llop.'\n'Si a Rajoy se li planten uns quants dirigents interns i territorials, li creen prou tensió perquè Esperanza Aguirre salti a la palestra.'\n'El Mundo considera que Sánchez-Camacho està cremada i que ofereix més inconvenients que no avantatges. També és un objectiu a abatre.'\n'El Mundo vol fer una amalgama entorn de Ciutadans i Albert Rivera perquè sigui la força que planti cara al nou lideratge d'ERC.'\n'No veig enlloc la possibilitat d'una intervenció militar.'\n'La intel·ligència espanyola ha fracassat a Catalunya.'\n'De guerra bruta, n'hi ha hagut, n'hi ha i n'hi haurà encara més. Ells tenen els mecanismes policíacs i d'intel·ligència al seu servei.'\n'És evident que tenen dossiers de gent d'aquí que poden utilitzar en un moment determinat per mirar de frenar l'avenç independentista.'\n'Rajoy és un home acomodatici. No li agraden els problemes. Quan en veu, fuig corrent per la porta del darrere. Ho ha fet sempre.'\n'No em sé imaginar Rajoy anant al senat a demanar l'autorització per a suspendre la Generalitat, perquè és força covard.'\n'Jo la independència no la veig. No la sento, tampoc.'\n'Espanya és un mosaic que, com tots els mosaics, es compon de peces de colors, dimensions i formes diferents.'\n'Es necessiten polítics que no estiguen pendents de guanyar o perdre vots a les pròximes eleccions, sinó de resoldre el desafiament amb sentit d'estat. D'estadistes a Espanya no n'hi ha.'\n'Ja no queden gaires camins alternatius a la independència.'\n'Si Catalunya s'independitza seran perdedores totes dues parts.'\n'Catalunya té més condició de nació que el País Basc. No ens enganyem; el País Basc sempre ha estat Espanya.'\n'Atenció que aquesta realitat històrica [Corona d'Aragó] pot traspuar al cap dels anys i poden aparèixer nous problemes a l'estat espanyol.'\n'El president de la patronal valenciana ja diu que l'error del País Valencià ha estat ofrenar noves glòries a Espanya.'\nJair Domínguez: 'Algú ha de posar els collons damunt la taula' (26.10.2013)


Tecnofisio - Serveis assistencials i formatius\nCatalà :: Castellano\nUnitat d'Estimulació Neurològica\nIniciQui som - Equip professionalServeis - Residències - Domicilis - Unitat d'Estimulació NeurològicaCatàleg de cursosFormació ContínuaFormació ocupacionalConsultoriaPressupostNotíciesFAQCol·laboradorsContacte\n+ veure tota\nAprofundiment en Basale Stimulation®\nQuè es Tecnofisio?\nQuins serveis ofereix Tecnofisio?\nQuins professionals puc trobar a Tecnofisio?\nQuins són els avantatges de contractar el SAE?\nTecnofisio és una empresa innovadora de serveis sanitaris i sociosanitaris que té com a missió atendre les persones que necessiten rehabilitació funcional i prevenció del deteriorament físic i cognitiu amb un model d'atenció personalitzat, interdisciplinari, orientat a la millora de la qualitat de vida, tant de l'usuari com de la seva família.\nOrientem la nostra activitat cap a l'excel·lència de l'atenció, mitjançant una plataforma integral de serveis preventius i rehabilitadors, per tal de garantir la millora de l'automia de les persones ateses, proporcionar educació sanitària als familiars i cuidadors de les persones dependents, millorar els coneixements i les capacitats dels professionals, i promoure la recerca de noves línies terapèutiques.\nDisposem també d'una línia d'activitat dirigida a la realització d'accions formatives, adaptant-les a les necessitats dels seus clients, per promoure el desenvolupament de plans formatius, subvencionats o privats.\nTecnifiso distribueix els seus serveis en diverses àrees:\nServeis assistencials a entitats (SAE): centres residencials, sociosanitaris, centres de dia, hospitals, etc.\nServeis assistencials a domicili (SAD): infermeria, fisioteràpia, terapia ocupacional, logopèdia, psicolologia clínica, neuropsicologia, etc.\nUnitat d'estimulació neurològica (UEN): rehabilitació física, cognitiva i psicosocial adreçada a persones adultes i infants amb dany cerebral sobrevingut i altres afectacions neurològiques.\nFormació ocupacional i contínua: disposem d'una sòlida oferta formativa adreçada a entitats públiques i privades amb l'objectiu de perfeccionar competències, adquirir nous coneixement o desenvolupar actituds concretes.\nEl servei assistencial a entitas us ofereix la gestió d'equips multidisciplinaris i especialitzats en cada àrea:\nContractar els serveis assistencials de Tecnofisio és un valor afegit al vostre centre perquè, a més dels nostres equips especialitzats, us oferim:\nUna tarifa plana mensual (que suposa l'estalvi del 111 i de les assegurances socials).\nCobertura de baixes laborals i vacances dels professionals.\nSupervisió del servei del Coordinador assistencial.\nPreselecció dels professionals.\nEquips multidisciplinaris estables.\nImplantació de protocols i registres.\nC/Gran de Sant Andreu, 291, entresòl 1a\nQui som · Serveis · Formació · Pressupost · Notícies · FAQ · Col·laboradors · Contacte ·\nFes clic aquí per subscriure't a la nostra llista de correu.\nMapa web Avís legal Política de cookies\n© Copyright 2011-2018 Tecnofisio\nDisseny i programació web: Lifetime Media


Paidos - Paidos: Serveis Extraescolars Ioga (Carlos Claramunt)\nHome / Extraescolars / Ioga (Carlos...\nActivitat vinculada a Centre de Ioga Carles Claramunt\nEl Programa “Ioga nens” penja d'un apassionant projecte dissenyat amb la finalitat d'apropar a les escoles la pràctica i els beneficis del Ioga entre els petits (nens i nenes entre 4 i 13 anys).\nCentres de Ioga Carles Claramunt ofereix a les famílies la possibilitat d’introduir als seus fills en una activitat enriquidora i divertida en espais i entorns aliens als habituals (escoles, espais a l’aire lliure, acampades, colònies...).\nLa proposta ha estat dissenyada des d'un plantejament pedagògic i compta amb programes i mitjans exclusius i innovadors, professorat qualificat especialitzat en la formació de Ioga per a nens i grans.\nAcostumar els nens des de petits a prendre consciència del propi cos, desenvolupar-los la capacitat d'atenció i concentració, així com aspectes tan importants com la relaxació, la respiració i la concentració. Més enllà de la pràctica d’una activitat merament lúdica i esportiva, aquests son els pilars fonamentals de la nostra proposta pedagògica.\nEls beneficis de la pràctica del Ioga es fan evidents des del principi. El respecte, l'entesa, la tendresa, l'acostament, el treball individual i en equip ..., exempts de violència i de competitivitat desmesurada, poc a poc van calant en els petits alhora que millorant la relació i la convivència amb el seu entorn.\nEl fet d'aprendre a expressar d'una manera natural allò que sentim, desitgem o ens inquieta, mostrant-nos tal com realment som des de la sinceritat i la confiança, fa desaparèixer les barreres i millora l'enteniment i la comprensió.\nLes tècniques emprades per Centres de Ioga Carles Claramunt potencien la imaginació i la creativitat dels nens. Treballant aspectes tan importants com la lateralitat, la coordinació, l'enfortiment dels ossos, la flexibilitat i la tonificació muscular.\nLa metodologia pedagògica aplicada per Centres de Ioga Carles Claramunt té com a objectiu la consecució de beneficis físics i psicològics com:\n1-Desenvolupament i destresa dels músculs motors.\n2-Flexibilitat en les articulacions.\n3-Millora dels hàbits posturals de la columna vertebral.\n4-Massatge dels òrgans interns.\n5-Millora en els hàbits respiratoris.\n6-Estimulació de la circulació sanguínia.\n7-Agilitat i enteresa.\n8-Estirament i tonificació.\n9-Canalització de l'energia física.\n10-Recuperació i correcció de dolències físiques...\n1-Calma i relaxament.\n2-Millora de l'autoestima.\n3-Desenvolupament de l'atenció, memòria i concentració.\n4-Despertar de la creativitat i la imaginació.\n5-Harmonització de la personalitat i el caràcter.\n6-Disminució dels nivells d'estrès, agressivitat, hiperactivitat.\n7-Perfeccionament dels sentits.\n8-Millorar la comunicació interpersonal.\n9-Fomentar el sentit i la importància de treballar en equip (tracte d'igual a igual).\n10-Millorar de la comprensió amb un mateix i interacció amb els altres...\nLa introducció del programa s'anirà efectuant gradualment tenint en compte les particularitats del grup. Mitjançant jocs, balls, postures de connexió (animals, natura..., en el cas dels més petits). A mesura que aquestes vagin sent assimilades es donarà pas a les sessions estructurades:\nPresa de consciència.- L'inici de cada sessió comportarà tècniques d'introducció concretes, relaxació, meditació, cants de cançons, Mantres, Kirtans ... que facilitaran la presa de consciència dels petits i els connectarà amb l'aquí i l’ara.\nPreparació abdominal, cervical i pulmonar.- Exercicis previs a la realització de les asanes (postures), indispensables per a la correcta realització de les mateixes.\nPreparació vertebral.- En forma d'exercicis o karanes (exercicis encadenats) afavoreixen la flexibilitat de la columna vertebral i l’esquena.\nAsanes (postures) .- Són introduïdes en cada sessió de forma clara i creativa. A l'efecte de la seva correcta realització, són supervisades permanentment pels professors per tal d'aconseguir els màxims beneficis físics i psicològics.\nGestió de les emocions.- L'atenció, la concentració, la comprensió..., seran treballats subtilment mitjançant relats, metàfores, contes i històries relacionats amb cada postura.\nRespiració.- Una altra apartat molt important és la respiració. La respiració és un element clau per a la realització del les postures. S'aprèn les diferents parts del cos que intervenen en la respiració, com ara el diafragma, el múscul més important en aquest procés, quina és la seva funció i com intervé.\nRelaxació.- Després d'uns exercicis dinàmics, hi ha també uns moments de relaxació on s'experimenta uns minuts de calma i relax. S'aprèn a relaxar cada part del cos i també la ment i les emocions. A través de visualitzacions i narració de contes s'experimenta la sensació de tranquil-litat i harmonia entre cos i ment.\nCada sessió de 1h constarà de:\n5 Minuts de relaxació o concentració inicial.\n5 Minuts de preparació pulmonar.\n15 Minuts de exercicis d´escalfament vertebral i articular per estirar el cos i desbloquejar-lo.\n30 Minuts de pràctica d´asanes (postures d’efecte glandular).\n5 Minuts de relaxació o meditació.\nMaterial per a les classes


[TC121] Prullans - Ruta dels Miradors - Tot Cerdanya\nSenderisme · 2019/08/29\n[TC121] Prullans - Ruta dels Miradors\nSenzilla ruta circular a peu als voltants de Prullans, a la Baixa Cerdanya lleidatana, que ens permet gaudir de la sèrie de miradors naturals que anem trobant en direcció al llogarret d'Ardòvol.\nEls principals elements turístics de Prullans, afegits a l'atractiu estètic del poble i del paisatge són els següents:\nEsglésia romànica de Sant Esteve - S. XI-S. XII. Té un sistema de portes de vidre i d'il·luminació amb moneda per tal que sigui visitable. En destaca el seu campanar i la pica baptismal així com l'Absis.\nMuseu diocesà de l'Església de Prullans - Petit museu amb objectes de l'església.\nTorre dels Barons de Prullans. Seu de la baronia de Prullans, ha estat ocupat per diferents llinatges (Prullans, Descatllar, Cadell, Linyau, Escrivà de Romaní). És actualment de propietat privada, però donat que està unida a l'església es pot veure des de l'exterior. Destaca el gran terrat que dona sobre la plaça Major i la finestra reixada de la presó.\nParets i cabana de pedra seca - Damunt del poble hi ha una gran quantitat de parets de pedra seca que aguanten diferents feixes. En destaquen un seguit de cabanes i d'abrics així com ruscs d'abelles fets dins les parets de pedra seca.\nBaixa Cerdanya lleidatana\nAltres rutes relacionades:\n[TC048] Prat d'Aguiló - Comabona\n[TC049] Circular Urús - Penyes Altes del Moixeró\n[TC114] Coll de Pendís - Moixeró\n[TC116] Talló - Pi - Vilella - Coborriu - Riu - Talló\n[TC117] Coves de la Fou - Empedrats de Bor - Mirador Cap del Ras\n[TC123] Font de l'Ingla - Fageda de la Mena\n[TC176] Urús - Prats\n[TC201] Músser - Aransa - Lles de Cerdanya\n[TC205] Pollineres - Perafita - Monturull\ntagPlaceholderEtiquetas: Baixa Cerdanya lleidatana, A peu, Ardòvol, Fàcil, 5-10, Prullans


QUINZENA DEL LLIBRE 2013\nDurant la quinzena del 15 al 30 d’Abril celebrem a l’Escola Pia la Quinzena del Llibre, en honor a eixos vells amics que són els llibres, que mai ens deixen de costat i que bé mereixen un dia tan especial.\nAULA LANDRIANI – FORMACIÓ PER A MESTRES\nEl passat divendres 12 i dissabte 13 d’abril, un grup de mestres tingueren una trobada de formació amb el P. Carles Such. El tema tractat fou el de la joventut i la seua relació amb Déu. Els participants tingueren l’ocasió de pregar amb la comunitat dels escolapis i de compartir amb ells el sopar.\nLA LOMA - Centre d'Educació i Oci 2013\nLa Loma - Centre d'Educació i Oci. Crònica - Programació 4 dies i 3 nits Escolapis\nEl passat 27 de Març, el professorat vam tindre ocasió de celebrar la Paraula en la nostra església. TOT ESTÀ EN TÚ, es una proposta celebrativa de la Província que ens convida a posar la mirada en Jesús, en multitud de persones que hui passen fam, persones malaltes, oblidades, rebutjades... i mirar-los com els miraria el mateix Jesús.\nTALLER EDUCACIÓ VIAL\nDes de el Departament de Seguretat Ciutadana i la Policia Local de Gandia, durant tota esta setmana, del 9 al 12 d’abril, s’estan realitzant tallers sobre Educació Vial a càrrec de Boro Climent i dirigit a tot l’alumnat de secundària, és una experiència molt ben acceptada per tots el alumnes que la segueixen amb un gran interès.\nELS ALUMNES DE LAVAL A GANDIA\nDesprés d’un cap de setmana on han gaudit de la nostra platja i del nostres menjars típics a més d’altres activitats és hora de compartir temps a l’aula. Per això, durant dues hores, els alumnes de Laval vénen a classe amb nosaltres. Així poden conèixer els nostres professors , assignatures i el nostre sistema educatiu.\nUN ADOLESCENT EN LA FAMÍLIA: PARES O COL·LEGUES?\nEl pròxim dissabte 20 d’abril tindrà lloc la tercera sessió formativa de l’Escola de Pares i Mares que la Conselleria d’Educació està impartint. Estarà a càrrec de D. Emilio Calatayud Pérez, Jutge-Magistrat del Jutjat de Menors nº 1 de Granada...\nJA VENEN, JA ARRIBEN, JA SÓN ACÍ”\nDes de dissabte passat, 32 alumnes del Lycée Avèsnieres de Laval (França) han romàs amb els nostres estudiants de Francès.\n4t DE PRIMÀRIA VISITA EL MUSEU DE SETMANA SANTA\nEl 26 de març, els alumnes de 4t de primària han visitat el museu de Setmana Santa per conèixer la tradició cultural de Gandia. Han estat molt atents a les explicacions donades , han vist les diferents escultures i confraries que formen la Junta de Germandat de Setmana Santa.\nHORARIS DELS OFICIS DE SETMANA SANTA 2013\nHoraris de l'Església de l'Escola Pia i Ermita de Santa Anna.\nNº Visites: 6285902


Punt de Trobada – una revisió a la Cartera de Serveis\nEl passat 14 de Març, en el marc de la Junta General Ordinària 2015 del Col·legi de Pedagogs de Catalunya, va ser presentat el document “SERVEIS TÈCNICS DE PUNT DE TROBADA (STSP): FUNCIONS DIFERENCIALS DEL PEDAGOG I PSICOPEDAGOG EN UN PUNT DE TROBADA”, elaborat pel Grup de Treball de Pedagogia Social, adscrit a la Vocalia Social.\nLa presentació va ser a càrrec de Pilar Morral, coordinadora del Grup de Treball de Pedagogia Social i del document, amb el suport de Montserrat Juanpere, Vocal de Social i directora del document, que va començar agraint a Roser Alegre i a Judith Garcia, cabdals en l’elaboració del contingut del document, així com també a tots i totes que hi van col·laborar mitjançant la participació a través del Fòrum del GT de Pedagogia Social.\nPilar Morral va recordar que el motiu de l’elaboració d’aquest document, que es publicarà a EIX 9, és reivindicar el valor i el dret de pertinença del pedagog/a i psicopedagog/a en les funcions definides en la Cartera de Serveis, així com incorporar en els Punts de Trobada a ambdues figures per aportar valor pedagògic en els equips professionals.\nLa coordinadora del GTPS, va explicar que el document s’havia enfocat envers les FUNCIONS DIFERENCIALS DEL PEDAGOG/A I PSICOPEDAGOG/A i el seu VALOR AFEGIT, atès que, en paraules de Morral: “és una situació que perjudica tant als pedagogs i psicopedagogs com a la ciutadania”.\nEl document, ratificat per la Junta de Govern del COPEC, va tenir el reconeixement dels assistents, per ser el primer servei de la Cartera de Serveis Socials que el grup de treball ha elaborat col·laborativament amb la finalitat de crear, compartir i ampliar coneixement.\nEn paraules de la presidenta del Col·legi de Pedagogs, Rosa Rodríguez, aquest document és “Una tasca rigorosa d’anàlisi i debat al voltant del valor diferencial que té el pedagog i el psicopedagog en un espai professional important: els menors i les relacions parentals en conflicte. Aquest document, que ha elaborat el GT de Pedagogia Social, a més de ser ja una aportació en ferm per a la revisió de la Cartera de Serveis del Departament de Benestar Social i Família, té la finalitat de ser el punt de partida pels que li seguiran, tasca que a més de l’expertesa i competència de Pilar Morral, coordinadora del GT, compta amb el lideratge de la Vocal de Social, Montserrat Juanpere.”\nData de publicació: 30/3/2015


La Rambla de Barcelona, Candidatura UNESCO, Introducci�n\nEst� en: Inicio / Candidatura UNESCO / Introducci�n\nLa Rambla Patrimonio de la Humanidad\nL’Associació d’Amics de la Rambla impulsa la candidatura del Passeig com a Patrimoni de la Humanitat\nLa consecució de la catalogació pretén protegir La Rambla i preservar la seva excepcionalitat\nLa Rambla de Barcelona és única al món. En aquest passeig de poc més d’un quilòmetre de longitud, el valor del immaterial supera la resta de valors tangibles, dels que també gaudeix aquesta via. La seva història, els seus personatges, entitats, equipaments i monuments, però sobretot l’especial relació existent entre La Rambla i els ciutadans de Barcelona, i la que s’estableix amb els més de 78.000.000 de turistes que visiten la ciutat cada any, fan de la Rambla una via de rellevant singularitat.\nDes de sempre, els ciutadans de Barcelona senten La Rambla com el seu carrer, i per això es troben aquí, a més de per a “ramblejar”, per a celebrar esdeveniments de rellevància per a la ciutat i també el trien com escenari de festivitats tan populars com la Diada de Sant Jordi. Són totes aquestes virtuts, inclosa una gran capacitat aglutinadora de cultures, les que han fet de la Rambla un espai excepcional, únic i admirat des de tots els racons del món i la declaració com Patrimoni de la Humanitat creiem que es la millor garantia pera a preservar tota aquesta singularitat. Archivos relacionados: Trabajo UNESCO (PDF)


Pedres nobles, pedres urbanes - TOT UN MÓN DE PEDRA SECA\nPedres nobles, pedres urbanesadmin2018-12-20T16:39:52+00:00\nLa major part de les pedres de les pedreres no anaven destinades a les construccions de pedra seca, sinó que pretenien tenir un valor econòmic molt més elevat. Les pedres de bona qualitat que s’obtenien en aquests instal·lacions anaven a parets d’edificis importants de les zones no sempre properes a les pedreres. I si el material era d’una qualitat extraordinària, podia ser adquirit per famílies poderoses de llocs més allunyats.\nEn tot cas, formen part de molts monuments i masos antics de la comarca, i també de cases i carrers de les viles de l’entorn. És interessant, quan es visita un poble o ciutat, observar si hi ha un material més habitual en la construcció de les cases i en la urbanització dels carrers.\nA Cadaqués i al Port de la Selva s’utilitza especialment l’esquist que abunda al Cap de Creus, anomenada habitualment pedra de Cadaqués. Hi ha ordenances municipals que donen instruccions sobre l’ús visible d’aquests materials per tal que no es perdi la coherència urbanística.\nA Figueres, molts edificis són fets amb pedres de la Garriga d’Empordà, alguns d’ells molt significatius (com ara l’església de Sant Pere, reconstruïda després de la Guerra Civil), i també és el material més habitual que trobem als vorals de les voreres dels carrers, tot i que darrerament hi ha tendència a substituir-lo per altres materials més assequibles. La pedra de la Garriga era anomenada pedra de Figueres i a la imatge podeu veure els vorals i també la vorera d’entrada d’aquest magatzem fet amb aquesta pedra.\nImatge: església de Sant Tomàs de Fluvià\nUn cas particular és la pedrera de traquita (pedra volcànica) que hi havia a Vilamacolum, que ara podem trobar a diversos edificis romànics de la zona (les esglésies de Sant Miquel de Fluvià i de Sant Tomàs de Fluvià, per exemple). Amb aquest tipus de pedra, en canvi, no trobem construccions amb pedra seca ja que la plana de l’Empordà (pel tipus de terreny i de conreus) pràcticament no se’n feien.


Construeixen una nova rotonda a la carretera de Torrent\nEl Departament de Territori i Sostenibilitat de la Generalitat ha començat les obres per construir una rotonda a la GI-652 a l 'altura de Torrent.\nEls treballs tenen un presuspost de 314.000 euros i un termini d'excució de cinc mesos.\nL’encreuament d’accés a Torrent està format per un tercer carril central de girs situat a la GI-652 i per les illetes d’encaminament del trànsit situades al vial municipal d’accés al nucli urbà. La nova rotonda que es construirà tindrà 46 metres de diàmetre exterior, amb una calçada de 8 metres amb 2 carrils.\nEl voral interior serà de 0,5 metres i l’exterior d’1 metre. L’illot interior tindrà zona remuntable d’1 metre d’amplada formada per llambordins de formigó.


En primer lloc, Marta Madrenas ha volgut destacar la gestió municipal davant les tres crisis que han succeït durant aquest primer any de mandat: l’onada de protestes contra la sentència dels presos polítics, el temporal Glòria i la pandèmia de la COVID-19.\nL’alcaldessa també ha volgut recordar que, a la pràctica, el govern no ha tingut ni mig any hàbil de relativa normalitat, on no s’hagi hagut de redistribuir recursos ordinaris a situacions extraordinàries. Davant d’això, ha agraït la feina de tots els regidors i treballadors municipals i ha realçat el treball que s’ha realitzat conjuntament entre àrees. A més, Madrenas ha destacat que arran d’aquests episodis s’ha reforçat el sentiment de comunitat a la ciutat, la solidaritat i l’ajuda entre veïns i veïnes.\nA banda, Madrenas també ha volgut fer autocrítica i ha afirmat que “és difícil a vegades donar resposta a les necessitats de la ciutadania amb la celeritat que es mereixen els veïns i veïnes, a causa moltes vegades de l’excessiva burocràcia que ens han imposat les lleis estatals”. ha apuntat. Finalment, la batllessa ha afirmat que el govern està en el bon camí en el compliment dels pactes del cartipàs i que ja s’han executat una part important d’aquests acords.


BARCELOFÍLIA : TORRE DE LA LLUM. Plaça de l'Univers. Exposició de 1929 i Fira de Barcelona. (1929-1984)\nPublicat per bar.cel.ona.uta a 12:07\nTot Barcelona 9 de juny de 2012, a les 13:03\nno sabía res de tot aixó...salut\njosep 11 de juny de 2012, a les 19:52\nostres, jo no tinc massa present aqusta torre. Es potser la que estava prop de la caserna de bombers del carrer Lleida?\nbar.cel.ona.uta 11 de juny de 2012, a les 20:15\nNo exactament Josep. La caserna de Bombers del carrer Lleida tenia la seva pròpia torre de guaita, que encar és visible avui al costat del pati del col.legi que hi ha al costat.\nLa torre de la plaça de l'Univers era molt més alta i esvelta.\nJordi 16 de juny de 2012, a les 0:47\nA aquesta torre no li deien també de la Llum? No sabia això de que tingués una llanterna al capdamunt.\nemilio80 8 d’agost de 2012, a les 2:21\nLa Exposicion del 29 estaba dedicada a la industria de la luz electrica y la energia. Por eso hay mas detalles aparte de esta Torre lumisosa que giran alrededor de esta tematica; la fuente de colores, la fuente de la plz España cuando está encendida tiene fuego en su parte superior, el paseo de Maria Cristina tenia unas hileras de obeliscos que se iluminaban, tambien los 4 focos que proyectan luz hacia el cielo...\nAnònim 1 de febrer de 2013, a les 10:25\nBon dia....molt interessant....s´em fa difícil de pensar que no m´enrecordo d´´aquesta torre, especialment dient que fins el 1984 encara hi era....Si us plau em podeu explicar la 1ª foto??...no aconsegueixo fer.me una idea de la ubicació, amb aquests edificis i fonts....Gràcies!! Mateu\nbar.cel.ona.uta 1 de febrer de 2013, a les 19:51\nBenvolgut: Per intentar resoldre els teus dubtes, he incorporat a l'article una imatge d'un plànol de 1933 sobre el que he marcat l'emplaçament exacte de la torre, que quedava just davant del Canodrom Pabellón a l'ultim tram del Paral.lel abans d'arribar a plaça Espanya. En la foto de color de 1964 s'aprecia millor la forma que tenia en els seus ultims anys després de ser-li enderrocada la part superior.\nMonttse 17 d’abril de 2014, a les 22:01\nNo estaria a on ara hi ha el Forum de la Caixa.\nAnònim 17 d’abril de 2014, a les 23:10\nJo vaig anar a l'escola Jacint Verdaguer al costat dels bombers als anys 70 i la part del pati que tocava a la fira va caure i els nens no podíem passar. També van trobar que per sota passaven túnels de la guerra civil... el cas és que durant anys tota aquella zona sempre estava pendent d'enderrocs perquè tot queia...


El Festaborigen aconsegueix finançar-se amb Verkami « Infobenissa\nEl Festaborigen aconsegueix finançar-se amb Verkami\nCartell del Festaborigen 2012\nLa campanya per l’autofinançament del Festaborigen de l’Assemblea de Joves de Benisa esdevé un èxit, en haver aconseguit els 1200 € necessaris per poder dur-lo a terme mitjançant la web de micromecenatge Verkami. Per això l’Assemblea de Joves de Benissa, agreix a tots aquells que han col·laborat i han donat la seua ajuda per poder fer possible el Festaborigen 2012.\nL’Assemblea de Joves de Benissa es defineix com una associació juvenil formada per una quinzena de joves del poble amb unes inquietuds en comú: la cultura, la convivència, el poble de Benissa, i el fet de poder viure en una societat més justa. Sent per nombre d’activitats i iniciatives una de les associacions benisseres més actives, i que enguany complirà 7 anys de la seua existència.\nEls joves creuen que és una de les cites més importants que té Benissa després de les festes patronals i de Moros i Cristians, ja que -per exemple- a la seua última edició van passar vora 3000 persones pel festival, persones que van passar el cap de setmana a Benissa amb el que això comporta per a l’economia i el turisme local.\nEn definitiva per aquells que han col·laborat al Verkami, segons la seua col·laboració, tindran unes recompenses com: Entrades per al festival, Vídeo-Menció de la “Uela”, got del festival, samarretes, i fins i tot la possibilitat que grups o dj’s del festival vagen a tocar a sa casa (la seua festa).\nFinalment des de l’organització animen a vindre al festival a tots els benissers i gent de la comarca, que serà el dissabte 21 de juliol al Camp de Futbol 7.


L’odi com a programa\n| desembre 1983\nHi ha un parell de coses de les quals, quan hi pense, estic cada vegada menys segur. La primera és que efectivament la possessió i ús de la raó siguen atributs generals de l’espècie humana, vull dir de tots els seus membres i especialment de la variant local de l’espècie, valenciana per ara, mentre no li canvien el nom. La segona és que això de les classes socials i la seua lluita no sé si encara funciona o com acabarà, però tem moltíssim que no acabem tots replegats pels del mig de l’època clàssica, o siga per allò que en deien petita burgesia, ni carn ni peix, i amb tots els mals mentals dels uns i dels altres.\nAlerta, doncs, que seria terrible: si s’imposa com a moneda acceptada la violenta obtusitat petitburgesa (n’han eixit feixismes a manta, per la vella Europa), i si efectivament en aquest país una bona part del personal deixa dormir la raó i es dedica a la crida de monstres, que el Nostre Senyor ens trobe confessats.\nHerr Otto Bauer, austromarxista eminent, que d’això de les classes i les ideologies en sabia tal qual, ja escrivia a primers de segle, a propòsit de les lluites nacionals a l’Imperi dels Habsburgs: «...la petita burgesia no té en realitat una meta per a la seua política nacional, i el seu únic contingut és ja donar expressió al seu odi, com sempre, sense cap objecte.»\nLa minoria dels qui dominen el tinglado saben, evidentment, el que volen: que les coses no canvien —que el poder no actue— en contra dels seus interessos de classe. La majoria, o siga el poble que solem dir, n’hauria de tindre uns altres, d’interessos, o siga fer canviar les coses. I hi ha els del mig, els del mig d’abans, per entendre’ns (no els del mig d’ara, com intel·lectuals, ensenyants, gent jove més o menys educada, etcètera, o siga gent sense poder), que no se sap de quina banda cauen. Però que juguen un paper essencial: manipulats pels de dalt, serveixen per impedir que les classes populars —i els seus aliats, intel·lectuals, etcètera— consoliden un poder efectiu que transforme del tot la barraqueta. I en aquesta guerra, qualsevol arma serveix: l’odi, per exemple.\n«L’“home petit” necessita una mentida vita1», escriu Otto Bauer. Necessita un boc emissari de la seua inseguretat, necessita sentir-se protagonista i no víctima. Ni té un poder, com el té la burgesia de veritat, ni pot aspirar a tindre’l com la classe obrera. No veu clar quin és el seu enemic dins de casa, i se l’ha de buscar fora. Així, és la presa més fàcil per a la propaganda de l’odi. Ninyoles i algun altre han escrit que a València els catalans (els catalans de Barcelona, perquè ¿qui pensa en els de Tortosa o de Lleida?) fan el paper dels jueus com a receptors de l’odi. I la cosa sembla que funciona. Com a Viena en temps d’Otto Bauer, quasi exactament.\nAra bé, per a fer efectiu aquest programa, només calen dues coses: 1) que els manipuladors interessats s’adonen del seu potencial mobilitzador, de la brutal eficàcia de l’odi ben dirigit; i 2) que les classes populars se’n desentenguen i els seus representants es deixen acollonir per la violència i pels seus instigadors.\nAcí, la primera condició ja s’ha donat, amb resultats a la vista. I la segona està en marxa, si algú no ho evita a temps. Tinc por que la història contemporània d’Europa no ens arribe a servir de res.\nReproduït a Punt de mira i altres papers (València: Tres i Quatre, 1987), pàg. 183-185


Qualitat musical a l’abast de tothom | FET a TARRAGONA\nQualitat musical a l’abast de tothom\nEl quintet Back to Brass, de València, actuarà aquest divendres a la plaça de la Pagesia amb la Banda de Grau Professional del Conservatori de Tarragona. Foto: Diputació de Tarragona.\nDeia Friedrich Nietzsche que la vida, sense música, seria un error, i tenia raó. I afegeixo: l’estiu, sense música, seria insuportable. Al Conservatori de la Diputació de Tarragona ho saben bé, i per això, des d’aquest mateix dijous ofereixen cursos i concerts a l’abast de tothom. Quan arriba l’estiu, arrenca el Festival Internacional de Música de Tarragona.\nL’Escola i Conservatori de la Diputació ha organitzat, com cada any, aquest important certamen que enguany ja arriba a la seva dinovena edició. Jordi Masip, director del festival, revela que hi ha una àmplia oferta d’esdeveniments, des de concerts professionals fins a espectacles familiars, per tal “d’apropar la música als més petits”.\nEl Festival Internacional de Música de Tarragona arriba a la dinovena edició amb 6 concerts d’alt nivell\nEl Festival té “dues vessants, la pedagògica i l’artística”, explica Masip. Pel que fa a la primera, el Conservatori ofereix fins a onze cursos ‘masterclass’ impartits per professionals reconeguts internacionalment en les diferents disciplines. Així, els alumnes del Conservatori, exalumnes o postgraduats interessats podran gaudir de les explicacions d’experts com el flautista Francisco López, la violista Rivka Golani o el trompista Will Sanders, entre molts d’altres. A més d’aquestes tres disciplines també hi haurà violí, violoncel, contrabaix, clarinet, fagot, trompeta, trombó i tuba.\nEls cursos són el resultat de “molta feina”, diu Masip, “però volem utilitzar diferents estils de música” per tenir més varietat. Les classes magistrals dels músics professionals constaran d’entre vuit i deu alumnes cadascuna, de manera que aquesta edició comptarà amb la presència d’un centenar de persones, segons Masip.\nLes onze disciplines musicals s’imparteixen en cursos al Conservatori fins al 6 de juliol\nI quant a la vessant artística del Festival, aquesta estarà oberta a tots els públics perquè comptarà amb sis concerts. Des del Conservatori s’han esforçat en una varietat d’estils que “trobi l’interès de tothom i que apropi la música a les criatures”, diu Jordi Masip. Per això, el primer concert, dijous passat, va ser un espectacle infantil amb música reggae. Els concerts són gratuïts o a preus populars per “atraure el màxim de gent possible” i volen “enriquir l’oferta cultural de la ciutat”. “No som programadors d’espectacles, però com més opcions hi hagi, millor”, afirma Masip.\nDe fet, des del Conservatori volen que els concerts serveixin per aplicar allò que s’ha après a les classes, “que el vessant pedagògic passi a l’artístic”. Per exemple, l’intèrpret del concert del dimecres 3 de juliol serà el violoncel·lista Aldo Mata, un dels professionals que impartiran els cursos, amb la pianista Qi Shen i on el fil conductor seran diverses obres desconegudes del Romanticisme. Els alumnes podran aprendre i admirar la tècnica del seu mestre en directe en un escenari d’immillorable acústica com és l’Auditori de la Diputació.\nImatge del Quartet Gerhard. Foto: Palau de la Música.\nEls altres concerts seran el de Neuma, un quartet de flautes, el del català Quartet Gerhard, distingit amb una gran projecció internacional i el d’Andrea Motis, cantant i trompetista de reconegut prestigi al món del jazz. Tots ells, d’una hora i mitja de durada, tindran lloc a l’Auditori de la Diputació i un preu simbòlic de 5 euros.\nEl director del festival, Jordi Masip, destaca que els concerts són gratuïts o a preus molt assequibles\nEl concert inaugural de la dinovena edició del Festival Internacional de Música serà aquest mateix divendres, de la mà de la Banda de Grau Professional del Conservatori de Tarragona i de Back to Brass, un quintet de metall procedent de València. L’escenari escollit serà la plaça de la Pagesia, obert a tothom i amb un repertori molt variat que comptarà amb obres de Händel, Bach i Stravinsky, entre d’altres.\nAmb tots aquests concerts, el Conservatori aposta per “mantenir la qualitat musical” a uns preus molt assequibles, per tal que aquesta oferta musical arribi a tothom. Jordi Masip, que també és director de la Banda de Grau Professional, ens convida a gaudir d’aquests espectacles de “qualitat excepcional” que suposen, sobretot, una oportunitat d’enriquiment personal i professional. I, a més, al costat de casa.


Avís legal y condicions d'ús - Enerkia Global Energy\nAvís legal y condicions d’ús\nHome / Avís legal y condicions d’ús\nENERKIA GLOBAL ENERGY, SA, responsable del lloc web, d’ara endavant RESPONSABLE, posa a disposició dels usuaris el present document, amb el qual pretén donar compliment a les obligacions disposades en la Llei 34/2002, de 11 de juliol, de serveis de la Societat de la Informació i de Comerç Electrònic (LSSICE), BOE Nº 166, així com informar a tots els usuaris del lloc web respecte a quines són les condicions d’ús.\nENERKIA GLOBAL ENERGY, SA es reserva el dret de modificar qualsevol tipus d’informació que pogués aparèixer al lloc web, sense que hi hagi obligació de preavisar o posar en coneixement dels usuaris aquestes obligacions, entenent-se com suficient amb la publicació al lloc web de ENERKIA GLOBAL ENERGY, SA.\nNom de domini: www.enerkiaglobalenergy.com\nDenominació social: ENERKIA GLOBAL ENERGY, SA\nDomicili social: Av Via Augusta 15, Edifici B2, Planta 6, Oficina 14, SANT CUGAT DEL VALLÉS 08174 (BARCELONA)\nInscrita en el Registre (Mercantil / Públic): Registro Mercantil de Barcelona, Tomo 44871, folio 1, Hoja B-469930\nEls dissenys, logotips, text i / o gràfics aliens al RESPONSABLE i que poguessin aparèixer en el lloc web, pertanyen als seus respectius propietaris, sent ells mateixos responsables de qualsevol possible controvèrsia que pogués suscitar respecte als mateixos. El RESPONSABLE autoritza expressament a que tercers puguin redirigir directament als continguts concrets del lloc web, i en tot cas redirigir al lloc web principal de www.enerkiaglobalenergy.com.\nAquest document contractual regirà la contractació de serveis a través del lloc web www.enerkiaglobalenergy.com, propietat de ENERKIA GLOBAL ENERGY, SA, d’ara endavant PRESTADOR.\nD’una banda, el proveïdor dels béns o serveis contractats per l’USUARI és ENERKIA GLOBAL ENERGY, SA, amb domicili social Av Via Augusta, 15 – 4º 1ª SANT CUGAT DEL VALLÉS 08174 (BARCELONA), NIF A66519281 i amb telèfon d’atenció al client / usuari 937070713.\nLa relació contractual de compravenda comporta el lliurament, a canvi d’un preu determinat i públicament exposat a través\ndel lloc web, d’un servei concret.\nL’usuari, per poder accedir als serveis oferts per PRESTADOR, s’haurà de donar d’alta a través del lloc web mitjançant la creació d’un compte d’usuari. Per això, l’USUARI ha de proporcionar de manera lliure i voluntària les dades personals que li seran requerides, les quals es tractaran de conformitat amb el que disposen les normatives vigents en protecció de dades personals, el Reglament (UE) 2016/679 de 27 de abril de 2016 (GDPR) relatiu a la protecció de les persones físiques pel que fa al tractament de dades personals i a la lliure circulació d’aquestes dades i detallat en l’Avís legal i Política de privacitat d’aquest lloc web.\nL’usuari seleccionarà un nom d’usuari i una contrasenya, comprometent-se a fer un ús diligent dels mateixos i a no posarlos a disposició de tercers, així com a comunicar al PRESTADOR la pèrdua o robatori dels mateixos o del possible accés per un tercer no autoritzat, de manera que aquest procedeixi al bloqueig immediat.\nPostal: ENERKIA GLOBAL ENERGY, SA, Av Via Augusta, 15 – 4º 1ª SANT CUGAT DEL VALLÉS 08174 (BARCELONA)\nD’acord amb l’Art. 14.1 del Reglament (UE) 524/2013, la Comissió Europea facilita una plataforma d’accés gratuït per a la resolució de conflictes en línia entre l’usuari i el PRESTADOR, sense necessitat de recórrer als tribunals de justícia, mitjançant la intervenció de un tercer, anomenat Organisme de resolució de litigis, que actua d’intermediari entre tots dos.\nAquest organisme és neutral i dialogarà amb les dues parts per aconseguir un acord, podent finalment suggerir i/o\nimposar una solució al conflicte.\nCap modificació, alteració o pacte contrari a la Proposta Comercial de ENERKIA GLOBAL ENERGY, SA o aquí estipulat tindrà efecte, llevat de pacte exprés per escrit signat pel PRESTADOR, en aquest cas, aquests pactes particulars prevaldran.\nl’acceptació per part del PRESTADOR. En el moment de l’acceptació, l’USUARI rebrà un correu electrònic indicant la\ndisponibilitat del servei i se li convidarà a fer la compra. Només a partir d’aquest moment tindrà la possibilitat d’efectuar la compra.\nAbans de realitzar la compra podrà comprovar en línia tots els detalls del pressupost: serveis, quantitats, preu,\ndisponibilitat, despeses, càrrecs, descomptes, impostos i el total de la compra. Els preus poden canviar diàriament mentre no es realitzi la comanda.\nPer a qualsevol informació sobre la comanda, l’USUARI podrà contactar a través del telèfon d’atenció al client del PRESTADOR 937070713 o via correu electrònic a l’adreça [email protected]\nTransferència bancària: s’aplicarà un descompte del ………..% per pagament immediat.\nContra reemborsament: s’aplicarà un càrrec del ………..% (mínim 3 €) en concepte de comissió de cobrament. El pagament no s’acceptarà si supera els ……….. €.\nTargeta de crèdit: no s’aplicaran ni descomptes ni càrrecs. El pagament amb targeta no acceptarà si supera els ……….. €.\nQualsevol servei del nostre catàleg es pot afegir a la cistella. En aquesta, només s’han d’observar els serveis, la quantitat, el preu i l’import total. Un cop guardada la cistella es procedirà a calcular els impostos, càrrecs i descomptes.\n– Comprovació de la direcció d’enviament.\n– Realitzar la comanda (comprar).\na) S’ajusten a la descripció realitzada per ENERKIA GLOBAL ENERGY, SA.\nc) Siguin aptes per a qualsevol ús especial requerit pel client quan ho hagi posat en coneixement de ENERKIA GLOBAL ENERGY, SA en el moment de la celebració del contracte, sempre que aquest hagi admès que el servei és apte per a aquest ús.\nd) Presentin la qualitat i prestacions habituals d’un servei del mateix tipus que el client pugui fundadament esperar, tenint en compte la naturalesa d’aquest i, si escau, de les descripcions sobre les característiques concretes dels serveis fets per ENERKIA GLOBAL ENERGY, SA.\ne) ENERKIA GLOBAL ENERGY, SA descriu els detalls, les característiques i les fotografies dels serveis facilitats pel productor dels mateixos, de manera que no queda obligat per aquestes declaracions públiques.\n2. La manca de conformitat que resulti d’una incorrecta prestació del servei s’equipararà a la falta de conformitat del mateix quan la prestació estigui inclosa en el contracte de serveis i hagi estat realitzada per ENERKIA GLOBAL ENERGY, SA o sota la seva responsabilitat, o per l’USUARI quan la prestació defectuosa es degui a un error en les instruccions establertes en el mateix.\nENERKIA GLOBAL ENERGY, SA respondrà davant l’usuari de qualsevol falta de conformitat que existeixi en el moment del lliurament del servei. ENERKIA GLOBAL ENERGY, SA reconeix a l’USUARI el dret a la reparació del servei, a la seva substitució, a la rebaixa del preu i a la resolució del contracte.\n1. Si el servei no és conforme amb el contracte, l’USUARI podrà optar entre exigir la reparació o la substitució del mateix, llevat que una d’aquestes opcions resulti impossible o desproporcionada. Des del moment en què l’usuari comuniqui a ENERKIA GLOBAL ENERGY, SA l’opció triada, ambdues parts s’han d’atenir. Aquesta decisió de l’usuari s’entén sense perjudici del que disposa l’article IV següent per als supòsits en què la reparació o la substitució no aconsegueixin posar el servei en conformitat amb el contracte.\n2. Es considera desproporcionada tota forma de sanejament que imposi a ENERKIA GLOBAL ENERGY, SA costos que, en comparació amb l’altra forma de sanejament, no siguin raonables, tenint en compte el valor que tindria el servei si no hagués falta de conformitat, la rellevància de la manca de conformitat i si la forma de sanejament alternativa es pogués realitzar sense inconvenients majors per l’USUARI.\nc) La reparació suspèn el còmput dels terminis a què es refereix l’article VII. El període de suspensió començarà des que l’usuari ho posi en coneixement de ENERKIA GLOBAL ENERGY, SA i conclourà amb el lliurament a l’USUARI del servei ja reparat. Durant els sis mesos posteriors al lliurament del servei reparat, ENERKIA GLOBAL ENERGY, SA respondrà de les faltes de conformitat que van motivar la reparació. Es presumeix que es tracta de la mateixa manca de conformitat quan es reprodueixin en el servei defectes del mateix origen que els inicialment manifestats.\n1. ENERKIA GLOBAL ENERGY, SA respon de les faltes de conformitat que es manifestin en un termini de dos anys des del lliurament.\n4. L’usuari ha d’informar ENERKIA GLOBAL ENERGY, SA de la manca de conformitat en el termini de dos mesos des que va tenir coneixement d’ella.\nQuan l’USUARI li resulti impossible o li suposi una càrrega excessiva dirigir-se a ENERKIA GLOBAL ENERGY, SA per falta de conformitat dels serveis amb el contracte de prestació de serveis podrà reclamar directament al productor per tal d’obtenir la substitució o reparació del servei.\nAmb caràcter general, i sense perjudici que la responsabilitat del productor cessament, en els mateixos terminis i condicions que els establerts per ENERKIA GLOBAL ENERGY, SA, el productor respondrà per la falta de conformitat quan aquesta es refereixi a l’origen, identitat o idoneïtat els serveis, d’acord amb la seva naturalesa i finalitat i amb les normes que els regulen.\nEn cas que l’USUARI tingui el seu domicili fora d’Espanya, el PRESTADOR i l’USUARI renuncien expressament a qualsevol altre fòrum, sotmetent-se als Jutjats i Tribunals més propers a la població SANT CUGAT DEL VALLÉS (Espanya).\n_icl_current_language: cookie tècnica i estrictament necessària que conté l’idioma de la sessió. Caduca les 24 hores.\nwpca_ok: cookie tècnica i estrictament necessària que conté el valor de si s’ha acceptat la instal·lació de cookies. Caduca en 1 any des de l’última actualització.\n_ga: cookie de Google Analytics que habilita la funció de control de visites úniques. La primera vegada que un usuari entri al lloc web a través d’un navegador s’instal·larà aquesta galeta. Quan aquest usuari torni a entrar a la web amb el mateix navegador, la galeta considera que és el mateix usuari. Només en el cas que l’usuari canviï de navegador, es considerarà un altre usuari. Caduca als 2 anys des de l’última actualització. Informació de l’tractament realitzat per Google Analytics aquí.\nPREF, VISITOR_INFO1_LIVE, YSC: galetes de Youtube utilitzades en la reproducció de vídeos a través del web:\nPREF: cookie que emmagatzema les preferències de configuració, com ara idioma preferit, nombre de resultats de cerca mostrats per pàgina o activació del filtre SafeSearch de Google. Caduca en 2 anys de la des de l’última actualització.\nVISITOR_INFO1_LIVE: cookie que realitza el seguiment dels vídeos visitats que es troben incrustats a la web. Té una permanència de 180 dies aproximadament.\nYSC: cookie que mesura les reproduccions de vídeos realitzades per l’usuari i registra els esdeveniments de “M’agrada” o “Comparteix el vídeo”. És una cookie de sessió, caducant quan finalitza la sessió amb el navegador\nA més si l’usuari ha iniciat sessió en algun producte de Google (com ara Gmail, Youtube o el compte de Google) s’usen altres cookies relacionades amb el compte de Google, com ara NID, HSID, SSID, etc. Per a més informació consultar: https://policies.google.com/technologies/types?hl=es\nENERKIA GLOBAL ENERGY, SA, des d’ara RESPONSABLE, és el Responsable del tractament de les dades personals de l’Usuari i l’informa que aquestes dades seran tractades de conformitat amb el que disposen les normatives vigents en protecció de dades personals, el Reglament (UE) 2016/679 de 27 d’abril de 2016 (GDPR) relatiu a la protecció de les persones físiques pel que fa al tractament de dades personals i a la lliure circulació d’aquestes dades pel que se li facilita la següent informació del tractament:\nAdreça postal: ENERKIA GLOBAL ENERGY, SA. Av Via Augusta, 15 4º 1ª 08174 SANT CUGAT DEL VALLÉS (BARCELONA). Email: [email protected]\nQue de conformitat amb el que disposen les normatives vigents en protecció de dades personals, el RESPONSABLE està complint amb totes les disposicions de les normatives GDPR per al tractament de les dades personals de la seva responsabilitat, i manifestament amb els principis descrits a l’article 5 de l’GDPR, pels quals són tractats de manera lícita, lleial i transparent en relació amb l’interessat i\n1. Informació sobre el responsable del tractament de les dades allotjades a la pàgina oficial de ENERKIA GLOBAL ENERGY, SA, a la xarxa social\nDe conformitat en deure informació establert en el Reglament (UE) 2016/679 de 27 d’abril (GDPR) . ENERKIA GLOBAL ENERGY, SA, a endavant,EL RESPONSABLE desitja posar en coneixement dels usuaris d’aquesta xarxa social la política respecte del tractament i protecció de les dades de caràcter personal d’aquelles persones que voluntàriament accedeixen i utilitzen la pàgina oficial DEL RESPONSABLE, en la mateixa. L’accés i ús per l’usuari d’aquesta pàgina oficial DEL RESPONSABLE, suposa que accepta expressament aquesta política de privacitat i que presta el seu consentiment per al tractament de les seves dades personals segons el que preveu la mateixa.\nL’accés i registre en aquesta xarxa social està prohibit als menors de catorze (14) anys, de manera que igualment queda prohibit l’accés i ús dels menors de catorze ( 14 anys) a la pàgina oficial DEL RESPONSABLE, en la mateixa. Per la seva banda, si l’usuari és incapaç , DEL RESPONSABLE, adverteix que serà necessària l’assistència consentida del titular de la pàtria potestat o tutela de l’usuari o el seu representant legal per a l’accés i ús d’aquesta pàgina oficial DEL RESPONSABLE. DEL RESPONSABLE, quedarà expressament exonerada de qualsevol responsabilitat que pogués derivar de l’ús de la seva pàgina oficial per menors i incapaços sent aquesta responsabilitat dels seus representants legals en cada cas.\nL’usuari queda informat que DEL RESPONSABLE, amb domicili social a Av Via Augusta, 15 – 4º 1ª SANT CUGAT DEL VALLÉS 08174 (BARCELONA), ostenta la condició de responsable dels fitxers i tractaments a través dels quals es recullen i emmagatzemen les dades personals de l’usuari com a conseqüència del registre i ús de la pàgina oficial de DEL RESPONSABLE, en aquesta xarxa social, sense perjudici dels tractaments dels que és responsable l’entitat titular de la xarxa social en què es troba la nostra pàgina oficial.\nLes dades personals proporcionades voluntàriament per l’usuari a EL RESPONSABLE, a través de la seva pàgina oficial formaran part d’un tractament de dades responsabilitat DEL RESPONSABLE, amb la finalitat d’oferir informació DEL RESPONSABLE, per correu electrònic, fax , SMS , MMS , comunitats socials o qualssevol altre mitjà electrònic o físic, present o futur , que possibiliti realitzar comunicació comercials , enviament de newsletter a aquells usuaris que es subscriguin , intercanviar informació amb EL RESPONSABLE, i altres usuaris i establir comunicació amb tercers.\nL’usuari és lliure d’utilitzar la pàgina oficial DEL RESPONSABLE RESPONSABLE, en aquesta xarxa social, de manera que en cas que l’usuari no estigui d’acord amb el tractament de les seves dades amb aquestes finalitats, no ha d’ utilitzarni proporcionar les seves dades personals.\nA través d’aquesta pàgina oficial DEL RESPONSABLE, l’usuari pot compartir textos , fotos , vídeos i altre tipus d’informació i/o continguts que estaran subjectes tant a la present política com a les Normes i Condicions de la Plataforma. L’usuari serà responsable de que tots els continguts que publiqui respectin la legislació vigent, la present política i les Normes de la Plataforma.\nAv Via Augusta, 15 – 4º 1ª SANT CUGAT DEL VALLÉS 08174 (BARCELONA)\nENERKIA GLOBAL ENERGY, SA és el Responsable del tractament de les dades personals de l’usuari i l’informa que aquestes dades seran tractades de conformitat amb el que disposen les normatives vigents en protecció de dades personals, el Reglament (UE) 2016/679 de 27 d’abril de 2016 (GDPR), per la qual cosa li facilita la següent informació del tractament:\nDades de contacte per exercir els seus drets: [email protected]


Documentals de laboratori\nLa BBC retira la sèrie 'Human planet' perquè algunes seqüències s'havien falsejat\n5 min. Barcelona 02/05/2018 19:23\n651x366 La cabana dalt d'un arbre que apareixia en un capítol de 'Human planet' va ser construïda expressament / BBC La cabana dalt d'un arbre que apareixia en un capítol de 'Human planet' va ser construïda expressament / BBC\nLa BBC va anunciar la setmana passada que retirava de la circulació la seva sèrie documental 'Human planet' per sotmetre-la a una "revisió editorial completa" després de detectar que una escena no reflectia estrictament la realitat, sinó que havia sigut preparada. Es referia a una seqüència del primer dels vuit capítols de la producció, emesa l'any 2011, que mostrava un home indonesi caçant una balena. El documental assegurava que havia aconseguit el seu objectiu, però posteriorment un periodista ha descobert que l'home no havia encertat l'animal amb l'arpó. "La BBC considera que el retrat que es fa del seu paper no és acurat, malgrat que la seqüència sí que reflecteix la manera com cacen balenes", explica la corporació pública britànica en el comunicat en què anuncia la retirada de la sèrie. Des de llavors, 'Human planet', que mostra la relació entre les comunitats humanes i diversos entorns naturals, ja no es pot trobar ni a la web de la BBC ni en plataformes com Netflix o Amazon, i la cadena ha demanat que es deixi de vendre també en DVD.\nDe fet, aquest és el quart cas polèmic relacionat amb la sèrie que s'ha detectat. Fa tot just un mes, el 4 d'abril, la BBC ja havia reconegut que en un altre capítol, en què apareixia una tribu de Papua que vivia en cabanes dalt dels arbres, la cabana que es mostrava s'havia construït expressament per al programa. L'any 2015 es va fer públic que s'havia utilitzat un llop semidomesticat davant la impossibilitat de trobar-ne un de salvatge, i el 2011 es va saber que alguns plans d'una taràntula Goliat s'havien rodat en un estudi de televisió, i no a la selva veneçolana. "Volíem mostrar als espectadors la mida i l'aparença formidables d'aquestes aranyes. Vam aconseguir més o menys tot el que volíem sobre el terreny, però no vam poder fer els primers plans en una situació tan incontrolada", va argumentar llavors la cadena.\nDe fet, però, no és estrany que en documentals de naturalesa algunes seqüències es preparin o es rodin en entorns controlats, com ara un plató de televisió. "Hi ha alguns puristes que diuen que el que no puguin gravar en condicions naturals no ho graven. Ara bé, la major part de la gent filmem tot el que podem en condicions al màxim de naturals, però en alguns casos hem de buscar la manera d'ensenyar el que està passant en situacions semicontrolades", explica a l'ARA el naturalista Jaume Sañé. I posa un exemple: "Si fiques una càmera dins del cau d'una guineu, tens moltes possibilitats que la guineu s'endugui les cries a un altre cau menys segur, i l'estaràs perjudicant. Però pots agafar una guineu irrecuperable, és a dir, que no té possibilitat de tornar a viure en llibertat, muntar-li un decorat natural en mitja hectàrea de terreny, i com que està acostumada a la gent et deixarà entrar al seu cau i no la molestaràs. Això sí: després has de gravar guineus en llibertat fent altres coses!"\n"Sovint s'ha de rodar amb animals controlats. Ens agradaria que fos el mínim possible, però a vegades no hi ha més remei", afegeix Alberto Saiz, un dels fundadors de la productora NaturaHD. Un altre documentalista, Alberto Redondo, hi coincideix: "No necessàriament veig malament fer servir animals mansos o rodar en un laboratori. Moltes coses és impossible filmar-les a la naturalesa", diu, i afegeix: "En un documental s'ha d'explicar la veritat, però a vegades per explicar la veritat fa falta un laboratori".\nEn opinió de Redondo, aquestes escenes falsejades han de complir dos requisits indispensables. El primer és l'ètica, és a dir, que no impliquin maltractar cap animal ni interferir en els seus hàbits. I el segon és el rigor científic: "No pots recrear una cosa que no estigui provada científicament", explica. En qualsevol cas, reconeix que, sovint, la línia entre les pràctiques que són correctes i les que no "és molt subtil". Saiz hi afegeix un tercer element: no enganyar l'audiència. En aquest sentit, recorda una altra polèmica de la BBC, de l'any 2011, quan es va descobrir que les imatges d'uns ossos polars acabats de néixer, aparentment rodades a l'Àrtic, s'havien gravat en un zoo holandès. "Això normalment es diu, no s'amaga", diu Saiz. Per a ell, s'ha de considerar mala praxi si el documentalista fa "teatre" i explica les suposades dificultats que ha hagut de superar per rodar la seqüència. "Si tu estàs ensenyant una cosa que és impossible de filmar al natural i ho reconeixes, no hi ha cap problema", reflexiona.\nSobre el cas concret de 'Human planet', Redondo troba "una mica sorprenent" la decisió de la BBC de retirar la sèrie, i opina que la cadena ha sigut "víctima del moment", ja que l'eclosió de les 'fake news' obliga a ser extremadament curós, perquè pot posar en dubte qualsevol contingut sospitós de no ser 100% cert.\nL'àguila, la cabra i Rodríguez de la Fuente\nUna de les seqüències més recordades d''El hombre y la Tierra', la sèrie documental que va dirigir Félix Rodríguez de la Fuente als anys 70, és la de l'àliga que caça una cabra i se l'emporta volant, agafant-la amb les urpes.\nL'escena, però, va ser fruit d'una manipulació, segons va revelar temps després l'ensinistrador caní Nacho Sierra, que formava part de l'equip del programa, al llibre 'Sin pelos en la lengua'. Segons ell, la cabra estava lligada amb una corda perquè pogués ser caçada, però a causa del seu pes l'àguila no se la va poder emportar. La cabra va caure i va morir, i llavors es va optar per omplir-la de paper, per fer-la més lleugera. D'aquesta manera es va poder rodar el final de l'escena, en què es veu com l'àguila se l'endú volant fins al niu.


Un amor més clar, un món millor, unes muntanyes més altes....: República i Escola democràtica\nRepública i Escola democràtica\nAhir celebràvem el 78è anniversari de la República i vaig lleir als diaris que el govern de Cantàbria havia signat un decret -basant-se en la LOE- per a retirar el concert educatiu a una escola de l'Opus Dei en què -com fan sempre- segreguen l'alumnat per sexe. Es veu que a Castella la Manxa ja han retirat concerts pel mateix motiu.\nEn canvi, a Catalunya, amb un govern d'esquerres, i en ple debat de la llei d'Educació de Catalunya, el conseller Maragall ha dit que no vol aplicar aquesta mesura en casos similars.\nRealment crec que estem davant d'una actuació indigna d'un govern d'esquerres. Personalment, espero que el conseller Maragall rectifiqui i es tregui de sobre una mica del llast que ha anat acumulant amb les seves darreres actuacions.\nEn tot cas, avui és un bon dia per a recordar els valors que va aportar l'escola republicana: laïcitat, vocació de servei públic, coeducació, implicació de mestres... Són veritables lliçons que ens venen del passat i que caldria tenir molt presents.\nSerien una bona fulla de ruta per a elaborar una LEC amb valors d'esquerres i democràtics. Altrament , estaríem perdent una bona ocasió per a construir una escola catalana coherent amb els valors actuals i passats de la societat catalana.\nPublicat per Salvador Matas a les 19:40


El Matí Digital - Joan Lluís Pérez-Francesch\nArticles de Joan Lluís Pérez-Francesch\nCol·lapse institucional i dret a decidir\nEs veu que hi ha una incapacitat natural per a dialogar.\nLa reflexió sobre la seguretat en una societat democràtica és un element imprescindible\nCarta als meus fills sobre la necessitat d'una nova manera de fer política.\nEns cal superar les dependències de la transició. No sigueu conformistes\nAvui ens costa trobar temps per a l’adoració. Per a la mirada atenta, la de la tranquil·litat existencial\nConstitucionalisme totalitari i constitucionalisme democràtic (II): El context.\nVolem que el poble català sigui un subjecte polític i que decideixi el seu futur.\nVull explicar una història de “mala administració” i d’estupidesa humana.\nEl problema més greu en aquest moment és el madrilenyisme polític\nVolem ser. Volem ser una nació reconeguda per tot el món. M’agradaria que en el futur a Catalunya aquesta voluntat de ser es plasmes en estructures socials, econòmiques i polítiques justes i equilibrades.\nCatalunya necessita lideratges forts i potents moralment. I aquests han de venir de la majoria política i amb el suport de les altres forces polítiques i socials.\nRobinson Crusoe a casa\nAvui em sento com un Robinson Crusoe a casa meva. I reivindico el dret a la civilització, de la que vull ser hereu. I també exigeixo –potser com una il·lusió- que em deixin en pau, que parin de molestar-me.


El 15% dels accidents a Mollet tenen una moto implicada - Mollet a mà\nEl 15% dels accidents a Mollet tenen una moto implicada\nLa Policia Municipal tanca una setmana de controls de trànsit d'aquests vehicles\nDivendres, 30 de juliol de 2021 | 07:05h\nAquestes dades s'han fet públiques aquest dijous, un cop acabada la campanya de control i vigilància de motocicletes i ciclomotors a la ciutat, que s'ha dut a terme entre els dies 19 i el 25 de juliol. Durant la setmana de control, la Policia Municipal de Mollet, amb coordinació amb el Servei Català de Trànsit, van aturar i inspeccionar un centenar de motociclistes, dels quals 5 van ser denunciats.\nSegons fonts municipals, la tipologia d’accidents de moto a Mollet són les col·lisions amb altres vehicles i les caigudes. Les causes principals són les infraccions, com ara no respectar els stops o els cediu el pas, així com l’envaïment del carril contrari. La resta de sinistres es deuen a la distracció o la manca de perícia del conductor.\nLa Policia Municipal recorda que els motoristes són molt vulnerables a la carretera, i per tant han de mantenir l’atenció en tot moment. En aquest sentit, els agents avisen que cal protegir-se amb elements com el casc i roba visible, no circular sota els efectes de l’alcohol o les drogues, portar la ITV en vigor, circular sempre amb el llum encès en el cas de les motocicletes i respectar sempre les normes de circulació, sobretot en els avançaments. El nombre total d’accidents de trànsit ha disminuït un 45% l’any 2020 respecte a l’any anterior i la ciutat ja suma 14 anys consecutius sense cap víctima mortal al nucli urbà. D’altra banda, segueix sense haver-hi cap punt negre a la ciutat, és a dir, no es repeteix cap accident al mateix lloc i per la mateixa causa.